
Titl Péter a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Baloghné Gszelmann Marianna képviselő legyen.

A testület a jegyzőkönyv hitelesítőjének egyhangú szavazással Baloghné Gszelmann Marianna képviselőt jelölte ki.
Ezt követően az elnök ismertette a napirendi javaslatot. Az elnök, kérdés, hozzászólás hiányában szavazásra bocsátotta a napirendet. 
A testület a napirendet egyhangú szavazással az alábbiak szerint fogadta el:

N A P I R E N D:

1.
Aktuális kérdések
1. napirend
AKTUÁLIS KÉRDÉSEK
Titl Péter elnök elmondta, hogy a testület 2013. év júniusában látogatást szervez Szekszárdra, melynek során megtekintenék a német építészeti és tárgyi emlékeket, látogatást tennének a magyarországi németek színházába, a „Deutsche Bühne”-be, valamint közelebbről megismerkednének a német szőlő-és borkultúrával.
Javaslatként az alábbiakat fogalmazta meg:

1. „Kiskőrös Város Német Nemzetiségi Önkormányzata egyetért azzal, hogy a testület 2013. év június hónapjában egynapos szakmai programot szervezzen Szekszárdra.

2. A program megvalósításának költségeit a Nemzetiségi Önkormányzat testülete 65.000, -Ft-ban állapítja meg, amelynek biztosítása a Német Nemzetiségi Önkormányzat 2013. évi költségvetéséről szóló módosított 7/2013. sz. Német Nemzetiségi Önk. határozat mellékletében meghatározott dologi kiadások előirányzat terhére történik.
3. A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.”
Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:
12/2013. sz. Német Nemzetiségi Önk. határozat

H A T Á R O Z A T

1. Kiskőrös Város Német Nemzetiségi Önkormányzata egyetért azzal, hogy a testület 2013. év június hónapjában egynapos szakmai programot szervezzen Szekszárdra.

2. A program megvalósításának költségeit a Nemzetiségi Önkormányzat testülete 65.000, -Ft-ban állapítja meg, amelynek biztosítása a Német Nemzetiségi Önkormányzat 2013. évi költségvetéséről szóló módosított 7/2013. sz. Német Nemzetiségi Önk. határozat mellékletében meghatározott dologi kiadások előirányzat terhére történik.
3. A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.
A továbbiakban Titl Péter elnök tájékoztatta a testület tagjait, hogy a 2012. május 25. napján kötött Kiskőrös Város Önkormányzata és Kiskőrös Város Német Nemzetiségi Önkormányzata között kötött Együttműködési Megállapodás III. rész 5.7. pontja értelmében kezdeményezte a Kiskőrösi Polgármesteri Hivatal munkatársainál a nemzetiségi önkormányzat tárgyi eszközeire vonatkozó selejtezési feladatainak ellátását. A selejtezés öt tárgyi eszköze: 1 db szoftver, 1 db számítógép, 1 db monitor, 1 db tintasugaras nyomtató, 1 db CD-magnó. Hozzátette, hogy a selejtezéshez szakvélemény beszerzéséről is kell gondoskodni.
Javaslatként az alábbiakat fogalmazta meg:

„1. Kiskőrös Város Német Nemzetiségi Önkormányzata egyetért azzal, hogy a szükséges selejtezési feladatok ellátásra kerüljenek.

2. Az 1. pontban meghatározottak végrehajtása érdekében, a szakértői díj fedezetére 5.000 Ft-ot biztosít a Német Nemzetiségi Önkormányzat 2013. évi költségvetéséről szóló módosított 7/2013. sz. Német Nemzetiségi Önk. határozat mellékletében meghatározott dologi kiadások előirányzat terhére.

3. Az 1. pontban meghatározottak végrehajtása érdekében kezdeményezi a Kiskőrösi Polgármesteri Hivatal Pénzügyi Osztályánál és felkéri továbbá, hogy a szakértői díj kifizetéséről számla ellenében gondoskodjon.”
Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

13/2013. sz. Német Nemzetiségi Önk. határozat

H A T Á R O Z A T

1. Kiskőrös Város Német Nemzetiségi Önkormányzata egyetért azzal, hogy a szükséges selejtezési feladatok ellátásra kerüljenek.

2. Az 1. pontban meghatározottak végrehajtása érdekében, a szakértői díj fedezetére 5.000 Ft-ot biztosít a Német Nemzetiségi Önkormányzat 2013. évi költségvetéséről szóló módosított 7/2013. sz. Német Nemzetiségi Önk. határozat mellékletében meghatározott dologi kiadások előirányzat terhére.

3. Az 1. pontban meghatározottak végrehajtása érdekében kezdeményezi a Kiskőrösi Polgármesteri Hivatal Pénzügyi Osztályánál és felkéri továbbá, hogy a szakértői díj kifizetéséről számla ellenében gondoskodjon.

További kérdés, hozzászólás hiányában az elnök az ülést 08,30 órakor bezárta.

